ສະຖາບັນພັດທະນາການບໍລິຫານການສຶກສາ ມີຂອບເຂດສິດດັ່ງນີ້
- ສະເໜີແຜນການ ແລະ ແຜນງົບປະມານເພື່ອພັດທະນາວຽກທີ່ຕົນຮັບຜິດຊອບຕໍ່ລັດຖະມົນຕີ;
- ສະເໜີລັດຖະມົນຕີພິຈາລະນາ, ອະນຸມັດ, ປັບປຸງ, ສ້າງ ຫຼື ຍົກເລີກບັນດານິຕິກຳຄຸ້ມຄອງການສຶກສາ ແລະ ກິລາ ທີ່ບໍ່ສອດຄ່ອງ;
- ສະເໜີຕໍ່ລັດຖະມົນຕີພິຈາລະນາອະນຸມັດ, ສ້າງຕັ້ງ ຫຼື ຍົກເລີກຫົວໜ່ວຍການຈັດຕັ້ງຕ່າງໆຂອງສະຖາບັນ;
- ສະເໜີຕໍ່ລັດຖະມົນຕີແຕ່ຕັ້ງ, ປົດຕຳແໜ່ງ, ຍົກຍ້າຍຜູ້ບໍລິຫານການສຶກສາ ແລະ ກິລາຕາມລະບຽບກົດໝາຍ. ຊັບຊ້ອນ, ຈັດວາງຜູ້ບໍລິຫານ, ພະນັກງານວິຊາການທີ່ຢູ່ໃນຄວາມຮັບຜິດຊອບຂອງຕົນຕາມການແບ່ງຂັ້ນຄຸ້ມຄອງ ແລະ ຕາມລະບຽບກົດໝາຍ;
- ຄຸ້ມຄອງ, ນຳໃຊ້ງົບປະມານ, ວັດຖຸ-ຊັບສິນ, ກອງທຶນ, ທຶນຊ່ວຍເຫຼືອປະເພດຕ່າງໆຕາມການອະນຸມັດຂອງລັດຖະມົນຕີ;
- ປະຕິບັດໂຄງການຊ່ວຍເຫຼືອລ້າ, ໂຄງການຮ່ວມມືກັບຕ່າງປະເທດ ແລະ ອົງການຈັດຕັ້ງສາກົນຕາມການອະນຸມັດຂອງລັດຖະມົນຕີ;
- ສະເໜີຕໍ່ລັດຖະມົນຕີປົກປ້ອງ, ຄຸ້ມຄອງບຸກຄະລາກອນ, ຊັບສິນ, ລິຂະສິດທາງດ້ານການສຶກສາ ແລະ ກິລາ;
- ປະສານສົບທົບກັບພາກສ່ວນອື່ນໆ ເພື່ອປະຕິບັດວຽກງານຂອງຕົນໃຫ້ສຳເລັດ;
- ປະຕິບັດສິດອື່ນໆຕາມການມອບໝາຍຂອງລັດຖະມົນຕີ.
- ສ້າງແຜນພັດທະນາການບໍລິຫານການສຶກສາແລະການກໍ່ສ້າງຜູ້ບໍລິຫານການສຶກສາ ແລະ ກິລາ ແຕ່ລະໄລຍະ
- ຄົ້ນຄວ້າ, ວິໄຈການບໍລິຫານການສຶກສາ ແລະ ກິລາ;
- ສຳຫຼວດຄວາມຕ້ອງການການຝຶກອົບຮົມດ້ານການບໍລິຫານການສຶກສາ ແລະ ກິລາ;
- ສ້າງ ແລະ ພັດທະນາຫຼັກສູດຝຶກອົບຮົມໄລຍະສັ້ນ ແລະ ໄລຍະຍາວ, ຜະລິດສື່ ແລະ ເຕັກນິກການສອນ;
- ຈັດຕັ້ງການຝຶກອົບຮົມໄລຍະສັ້ນ, ຍົກລະດັບວິຊາການບໍລິຫານການສຶກສາໄລຍະຍາວໃຫ້ແກ້ຜູ້ບໍລິຫານການ ສຶກ ສາ ແລະ ກິລາໃນທຸກຊັ້ນ, ທຸກສາຍ, ທຸກລະດັບທັງພາກລັດ ແລະ ເອກະຊົນ;
- ຕິດຕາມ ແລະ ປະເມີນຜົນຂອງການພັດທະນາການຝຶກອົບຮົມຜູ້ບໍລິຫານ ແລະ ຄຸ້ມຄອງການສຶກສາ ແລະ ກິ ລາ ແຕ່ລະໄລຍະ;
- ຄຸ້ມຄອງສູນຝຶກອົບຮົມຜູ້ບໍລິຫານການສຶກສາຕ່າງໆ;
- ປະຕິບັດວຽກງານອື່ນຕາມການມອບໝາຍຂອງລັດຖະມົນຕີ
ອົງການຈັດຕັ້ງທີ່ຮັບຜິດຊອບພັດທະນາຜູ້ບໍລິຫານການສຶກສານີ້ແຕ່ກ່ອນເອີ້ນວ່າ: "ໂຮງຮຽນຄຸ້ມຄອງການສຶກສາ" ຊຶ່ງໄດ້ເລີ່ມ ສ້າງຕັ້ງຂຶ້ນເມື່ອປີ 1980 ຕາມກົດລະບຽບຊົ່ວຄາວວ່າດ້ວຍການຈັດຕັ້ງ, ການເຄື່ອນໄຫວ ແລະ ລະບອບວິທີເຮັດວຽກຂອງກະ ຊວງສຶກສາທິການ, ກິລາ ແລະ ທຳມະການສະບັບທີ1393/ຫກ ລົງວັນທີ 23 ມິຖຸນາ 1980. ໂຮງຮຽນດັ່ງກ່າວໄດ້ເຄື່ອນໄຫວ ສິດສອນວິຊາການຄຸ້ມຄອງການສຶກສາມາຮອດປີ 1998 ຈຶ່ງຖືກຍຸບໄປດ້ວຍເຫດຜົນທາງດ້ານນະໂຍບາຍເສດຖະກິດ ແລະ ງົບ ປະມານ.
ຈາກນັ້ນມາການຝຶກອົບຮົມ ແລະ ພັດທະນາຜູ້ບໍລິຫານການສຶກສາໄດ້ຈັດແບບເຄື່ອນທີ່ຕາມໂຄງການຕ່າງໆເຊັ່ນ: ໂຄງ ການປັບປຸງຄຸນນະພາບການສຶກສາໄລຍະ I ແລະ II (EQUIP I & II), ໂຄງການພັດທະ ນາການສຶກສາ ໄລຍະ I ແລະ II (EDP I & II), ໂຄງການສຶກສາຂັ້ນພື້ນຖານເພື່ອເດັກຍິງ (BEGP), ໂຄງການສຶກສາຂັ້ນພື້ນຖານລາວ-ຝຣັ່ງ (PESL), ໂຄງ ການພັດທະນາການສຶກສາຊັ້ນມັດທະຍົມ(BESDP), ໂຄງການພັດທະນາອາຊີວະສຶກສາລາວ-ເຍຍລະມັນ (GTZ), ໂຄງການສຶກ ສາຂັ້ນພື້ນຖານຢູ່ພາກເໜືອຂອງລາວ-ປະຊາຄົມເອີຣົບ (EUBENC), ແລະອື່ນໆ ໂດຍໂຄງການເຫຼົ່ານັ້ນໄດ້ສ້າງຄູຝຶກ, ສ້າງຫຼັກ ສູດ ແລະ ຈັດຝຶກອົບຮົມດ້ວຍຄູຝຶກຂອງໂຄງການເອງ.
ມາຮອດປີ 2006 ໂຄງການສະໜັບສະໜຸນການສຶກສາຂັ້ນພື້ນຖານຂອງລາວທີ່ຮ່ວມມືກັບຝຣັ່ງ (PESL) ໄດ້ສ້າງຕັ້ງສູນ ຝຶກອົບຮົມຜູ້ບໍລິຫານການສຶກສາຂຶ້ນ 4 ແຫ່ງຄື: ສູນຝຶກອົບຮົບຜູ້ບໍລິຫານການສຶກສາຢູ່ຄະນະສຶກສາາດມະຫາວິທະຍາໄລແຫ່ງ ຊາດ, ສູນຝຶກອົບຮົມຜູ້ບໍລິຫານການສຶກສາຢູ່ກະຊວງສຶກສາທິການ, ສູນຝຶກອົບຮົມຜູ້ບໍລິຫານການສຶກສາຢູ່ມະຫາວິທະຍາໄລຄູຫຼວງ ພະບາງ ແລະ ສູນຝຶກອົບຮົມຜູ້ບໍລິຫານການສຶກສາຢູ່ວິທະຍາໄລຄູປາກເຊຕາມຂໍ້ຕົກລົງຂອງລັດຖະມົນຕີສະບັບເລກທີ 3791/ສສ. ຈຕ 06 ລົງວັນທີ 1 ທັນວາ 2006. ໂຄງການຮ່ວມມືກັບລັດຖະບານຝຣັ່ງກໍ່ມີຂໍ້ຈຳກັດດ້ານທຶນຮອນຈຶ່ງບໍ່ສາມາດສ້າງຕັ້ງອາ ຄານຂອງສູນພັດທະນາຜູ້ບໍລິຫານການສຶກສາຢ່າງຍືນຍົງ ແລະ ໝັ້ນຄົງຖາວອນໄດ້.
ໃນປີ 2009 ຂະແໜງການສຶກສາໄດ້ມີການປະຕິຮູບການສຶກສາ ແລະໃນນີ້ໄດ້ປັບປຸງການບໍລິຫານ ການສຶກສາ ແລະ ຄຸ້ມ ຄອງການສຶກສາຄືນໃໝ່ອີກ. ດັ່ງນັ້ນ ຈຶ່ງໄດ້ສ້າງຕັ້ງສູນພັດທະນາຜູ້ບໍລິຫານການສຶກສາຂຶ້ນໃໝ່ທີ່ເມືອງວັງວຽງ ແຂວງວຽງຈັນທັງ ເປັນສູນແມ່ ຊຶ່ງມີເຄືອຂ່າຍຢູ່ວິທະຍາໄລຄູຫຼວງພະບາງ ແລະ ວິທະຍາໄລຄູປາກເຊຕາມຂໍ້ຕົກລົງຂອງລັດຖະມົນຕີສະບັບເລກ ທີ 2749/ສສ.ຈຕ/09 ລົງວັນທີ 8 ກັນຍາ 2009. ໃນໄລຍະ 1 ປີທີ່ຜ່ານມາ; ສູນນີ້ໄດ້ປະຕິບັດໜ້າທີໃນການຝຶກອົບຮົມການ ສຶກສາລະດັບແຂວງ, ເມືອງ, ໂຮງຮຽນໄດ້ຈຳນວນໜຶ່ງ. ຄຽງຄູ່ກັບການກໍ່ສ້າງ, ການຝຶກອົບຮົມຜູ້ບໍລິຫານການສຶກສາຢູ່ພາຍໃນ ປະເທດແລ້ວ, ພວກເຮົາຍັງໄດ້ສົ່ງຜູ້ບໍລິຫານການສຶກສາທີ່ມີປະສົບການຈຳນວນໜຶ່ງໄປກໍ່ສ້າງໄລຍະຍາວຢູ່ບັນດາປະເທດເພື່ອນ ມິດທີ່ໃກ້ຄຽງຕາມທຶນຮ່ວມຂອງລັດຖະບານ ແລະ ທຶນຊ່ວຍເຫຼືອຕື່ມອີກຊຶ່ງໄດ້ເຮັດໃຫ້ເຂົາເຈົ້າມີຄວາມຮູ້ຄວາມສາມາດກ່ຽວກັບ ການບໍລິຫານ ແລະ ຄຸ້ມຄອງການສຶກສາຫຼາຍຂຶ້ນ.
ນອກຈາກການກໍ່ສ້າງຜູ້ບໍລິຫານການສຶກສາ ແລະ ຄູຝຶກແລ້ວໂຄງການຕ່າງໆເຫຼົ່ານັ້ນຍັງໄດ້ຄົ້ນຄວ້າຮຽບຮຽງ, ຮິບໂຮມ, ພັດທະນາຫຼັກສູດ, ຄູ່ມືການຈັດຝຶກອົບຮົມ, ເອກະສານການຝຶກອົບຮົມກ່ຽວກັບການບໍລິຫານ-ຄຸ້ມຄອງໃນຫຼາຍໆຫົວຂໍ້ທີ່ມີຄວາມ ຈຳ ເປັນ ແລະ ຕ້ອງການເພື່ອຮັບໃຊ້ຂະແໜງການສຶກສາໃນແຕ່ລະໄລຍະ. ແຕ່ເຖິງຢ່າງໃດກໍ່ຕາມການຝຶກອົບຮົມຕາມໂຄງການ ແລະ ການສົ່ງໄປສ້າງຢູ່ຕ່າງປະເທດນັ້ນແມ່ນຍັງຂາດຄວາມຕໍ່ເນື່ອງ, ບໍ່ມີຄວາມເປັນເອກະພາບ, ບໍ່ມີມາດຕະຖານ ແລະ ທັງບໍ່ ຍືນຍົງເຮັດໃຫ້ການບໍລິຫານການສຶກສາບໍ່ໄປລວງດຽວກັນ.
ມາເຖິງປີ 2011 ລັດຖະບານໄດ້ມີການປັບປຸງກົງຈັກການຈັດຕັ້ງໃໝ່ໂດຍໄດ້ອອກດຳລັດວ່າດ້ວຍການຈັດຕັ້ງ ແລະ ການ ເຄື່ອນໄຫວຂອງກະຊວງສຶກສາທິການ ແລະ ກິລາ ສະບັບເລກທີ່ 282/ນຍ ລົງວັນທີ 7 ກັນຍາ 2011 ແລະ ສະຖາບັນພັດ ທະນາການບໍລິຫານການສຶກສາກໍ່ໄດ້ຖືກສ້າງຕັ້ງຂຶ້ນໂດຍເປັນສະຖາບັນໜຶ່ງໃນກົງຈັກການຈັດຕັ້ງໃໝ່ຂອງກະຊວງສຶກສາທິການ ແລະ ກິລາ.
ສະຖາບັນພັດທະນາການບໍລິຫານການສຶກສາຂຽນຫຍໍ້ວ່າ "ສພບ" ເປັນກົງຈັກວິຊາການຊຶ່ງມີຖານະເທົ່າກັບກົມໃນໂຄງ ປະກອບການຈັດຕັງຂອງກະຊວງສຶກສາທິການ ແລະ ກິລາ ມີພາລະບົດບາດເປັນເສນາທິການໃຫ້ແກ່ລັດຖະມົນຕີ ແລະ ຄະນະພັກກະຊວງກ່ຽວກັບວຽກ ງານພັດທະນາການບໍລິຫານການສຶກສາ.